КАК ДА СЕ ГРИЖИМ ЗА МАРАТОНКИТЕ/СНИКЪРСИТЕ?
Децата са постоянно в движение и често се цапат, което се отнася и за спортните (ежедневните) обувки, каквито са маратонките. Трябва да знаете, че правилната им поддръжка удължава живота им и запазва максимално дълго естетичния им външен вид.
Маратонките, изработени от текстилен материал , могат да се перат с перилни препарати, като стелката се почиства отделно с помощта на фина четка . По-капризни за поддръжка са маратонките от велур или набук , защото изискват специален спрей за отстраняване на замърсяванията (в никакъв случай вода, тъй като тя може да увреди материала, от който са изработени, и да останат петна по него).
Маратонките от кожа –естествена или изкуствена – се почистват с влажна гъба , но може да се перат и изцяло, като трябва да се изплакват много добре, за да не останат петна. Когато се налага да почистите кожата набързо, може да използвате и мокри кърпички за обувки .

